Peste 14.000 de români și-au găsit loc de muncă, în ianuarie, după înregistrarea în evidențele agențiilor pentru ocuparea forței de muncă județene și a municipiului București.
ANOFM anunță că fost încadrate în muncă 14.068 persoane, ca urmare a implementării Programului Naţional de Ocupare a Forţei de Muncă, în luna ianuarie 2024.
Numărul femeilor încadrate este de 6.808, iar al bărbaţilor de 7.260. Ponderea acestora în totalul persoanelor încadrate estre de 48,39%, respectiv de 51,61 %.
Majoritatea persoanelor angajate au peste 45 de ani
Din totalul persoanelor ocupate până la data de 31 ianuarie 2024, 6.895 au peste 45 de ani.
Alte 2.319 persoane au vârsta cuprinsă între 35 și 45 de ani, 2.292 au între 25 și 35 de ani, iar 2.562 sunt tineri sub 25 de ani. Din totalul persoanelor ocupate, 3.007 sunt tineri NEET.
În funcţie de rezidenţă, 7.528 persoane angajate în perioada de referinţă provin din mediul urban, iar 6.540 persoane sunt din mediul rural.
Nivelul de pregătire al persoanelor pentru care a fost identificat un loc de muncă arată că cele mai multe au studii
- liceale (4.845)
- gimnaziale (3.287)
- profesionale (3.174)
1.705 sunt cu studii universitare.
Din totalul persoanelor încadrate prin intermediul ANOFM în prima luna a anului 2024, 4.953 fac parte din categoria celor greu şi foarte greu ocupabile.
Clasament pe județe
Un clasament al judeţelor cu cele mai multe persoane angajate arată că
- București ocupă primul loc (1.852)
- urmat de Buzău (760) și Timiș (744).
În perioada de referință, numărul persoanelor care au beneficiat de asistenţă pentru înregistrarea în evidenţă ca persoane în căutare de loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active, a fost de 46.745.
Pentru integrarea pe piaţa muncii, persoanele aflate în căutarea unui loc de muncă, înregistrate în baza de date a agenţiei teritoriale pentru ocuparea forţei de muncă în a cărei rază au domiciliul sau reşedinţa
- beneficiază de pachete personalizate de măsuri active prevăzute de Legea nr.76/2002 privind sistemul asigurărilor pentru şomaj şi stimularea ocupării forţei de muncă
Urmăriți Alba24.ro și pe Google News
Dacă ți-a plăcut articolul: